
Zala Zöld Szíve Vidékfejlesztési Egyesület
ALAPSZABÁLYA

(2011.01.11-i módosításokkal egységes szerkezetbe foglalt szöveg)

I. Általános rendelkezések

1 §

A jelen alapszabályt elfogadó tagok a Polgári Törvénykönyv (1959. évi IV. tv.), az egyesülési jogról szóló törvény (1989. évi II. tv.), a társadalmi szervezetek nyilvántartásának ügyviteli szabályairól szóló IM rendelet (6/1989. IM rendelet) és a 93/2007. (VIII. 29.) FVM rendelet rendelkezései szerint egyesületet hoznak létre a jelen alapszabályban meghatározott célra.

(1) Az Egyesület neve: Zala Zöld Szíve Vidékfejlesztési Egyesület

(2) Az Egyesület székhelye: 8874 Kerkaszentkirály Petőfi út 1.

(3) Az Egyesület bélyegzőjének lenyomata: Zala Zöld Szíve Vidékfejlesztési Egyesület 

8874 Kerkaszentkirály Petőfi út 1.
(4) Az Egyesület tevékenységét a Magyar Köztársaság területén végzi, az Alkotmány keretei között.

(5) Az Egyesület jogi személy.

(6) Az Egyesület működésével kapcsolatos általános elvek: Az Egyesület nem folytat politikai tevékenységet. Tevékenysége nem ellentétes az alkotmánnyal, nem ütközik a Ptk. előírásaival, és nem jár mások jogainak és szabadságának megsértésével.

II. Az Egyesület célja, tevékenységei

2 §

(1) Az Egyesület célja: Az Egyesület célja a működési területén élő lakosság életfeltételeinek javítása, a vidékfejlesztés- és területfejlesztés társadalmi-gazdasági szerepének erősítése.

E célok megvalósítása érdekében az z Egyesület tevékenységei a 6/ 1989. IM rendelet 4 számú melléklete alapján az alábbiak: 

1. pontja szerinti kulturális tevékenység

4. pontja szerinti oktatási tevékenység

10. pontja szerinti településfejlesztési tevékenység

12. pontja szerinti nemzetközi tevékenység

15. pontja szerinti egyéb tevékenység: 

· A vidéki területeken történő változások támogatása a gazdálkodási tevékenységek nem mezőgazdasági tevékenységek felé történő diverzifikálása és a nem mezőgazdasági ágazatok fejlesztése, a foglalkoztatás elősegítése, az alapszolgáltatások javítása, beleértve az információs és kommunikációs technológiákhoz való helyi hozzáférést, és a vidéki területeket vonzóbbá tévő beruházások végrehajtása révén a gazdasági és társadalmi visszaesés és a vidék elnéptelenedése felé mutató tendenciák visszafordítása érdekében. 

· Vidéki gazdaságra vonatkozó egyéb, helyi kezdeményezésen alapuló intézkedések bevezetése. 

· A szélesebb értelemben vett vidéki gazdaságra és lakosságra irányuló intézkedések közötti területi koherenciát és szinergiát megerősítése a helyi stratégiákon keresztül.

(2) A célok megvalósítása érdekében az Egyesület fontosabb tevékenységei:

A 1698/2005/EK rendelet által átfogott III. Tengely tekintetében:

· az érintett területre vonatkozó tanulmányok készítése;

· a területre és a helyi fejlesztési terv vonatkozó tájékoztatásra irányuló intézkedések;

· a helyi fejlesztési terv előkészítésében és végrehajtásában közreműködő személyzet képzése;

· promóciós rendezvények és vezetőképzés;

· helyi fejlesztési terv végrehajtása. 

A 1698/2005/EK rendelet által átfogott IV. Tengely tekintetében:

· jól azonosított szubregionális vidéki területekre irányuló területalapú, helyi fejlesztési stratégiák kidolgozása, multiszektorális tervezése és végrehajtása, a helyi gazdaság különböző ágazatainak szereplői és projektjei közötti kölcsönhatáson alapulva;

· helyi köz- és magánszférabeli partnerségek kialakítása;

· a helyi fejlesztési stratégiák megvalósítására vonatkozó döntéshozatal;

A 1698/2005/EK rendelet által Átfogott III. és IV. Tengely tekintetében:

· az Egyesület működtetésével kapcsolatos adminisztratív feladatok és tevékenységek ;

· a helyi fejlesztési terv/stratégia megvalósításának pénzügyi igazgatása;

· részvétel a belföldi és az európai hálózatok találkozóin;

· a Szervezeti és Működési Szabályzatban meghatározott animációs és hálózatépítési (networking) feladatok teljesítése;

Helyi Vidékfejlesztési Tervre/Stratégiára vonatkozó információszolgáltatás;

· a emberi erőforrások fejlesztése a helyi együttműködés és partnerség elősegítése érdekében; konfliktuskezelés;

· a Helyi Vidékfejlesztési Terv/Stratégia megvalósítását célzó projektek vonatkozásában a több szektorra kiterjedő együttműködések ösztönzése és támogatása;

· az Egyesület tevékenységének népszerűsítése;

· a Helyi Vidékfejlesztési Terv/Stratégia megvalósításában résztvevő partnerek képzése;

az Egyesület tagjainak képzése a Helyi Vidékfejlesztési Terv/Stratégia végrehatása érdekében;

· az érintett területekre vonatkozó tanulmányok készítése;

· az Egyesület képviselete különböző tanácskozásokon és eseményeken.

· a vidék értékeinek, szellemi, tárgyi és épített kultúrájának megőrzése, megismerésének elősegítése.
Az egyesület további tevékenységei:

· Újszerű, innovatív tevékenységek kidolgozásának, adaptálásának, megismertetésének támogatása.

· A környezetvédelem, mint közhasznú tevékenység megismertetése, különös tekintettel a fenntartható fejlődésre és az energiagazdálkodás új alapokra helyezésének elősegítésére, illetve a megújuló energia különféle típusai használatának elterjesztésére.

· Kulturális tevékenység szervezése, támogatása, művészeti tevékenység, kulturális örökség megőrzése, népművészet, hagyományőrzés, kisebbségi, nemzetiségi kultúra megőrzése.

Nemzetközi tevékenység: nemzetközi kulturális, baráti és cserekapcsolatok szervezése és támogatása.

· Szabadidő és hobbitevékenységek  szervezése, támogatása

· Sporttevékenység keretei között a sportélet szervezése, támogatása.

· Kiadványokat szerkeszt és jelentet meg;

· Kiállításokat, konferenciákat, bel- és külföldi tanulmányutakat és egyéb rendezvényeket szervez;

· Adatbázisokat hoz létre, információs hálózatot szervez, részt vállal információk közvetítésében;

· Állandó és eseti szakértők felkérésével jogi, adózási, vállalkozási, kulturális, stb. tanácsadást végez;

· Irodai szolgáltatásokat végez;

· Máshová nem sorolható egyéb közösségi, társadalmi tevékenységet végez.

Az Egyesület céljainak megvalósítása érdeken együttműködik az Földművelésügyi és Vidékfejlesztési Minisztérium Irányító Hatóságával és illetékes szervezeti egységeivel, valamint a Mezőgazdasági és Vidékfejlesztési Hivatal illetékes szervezeti egységeivel.

(3) Tevékenységével kapcsolatban, tagjai érdekében érdekképviseletet lát el.

III. Az Egyesület vagyona , gazdálkodása
3. §

(1)Az Egyesület éves költségvetési terv szerint gazdálkodik.

(2) Az Egyesület bevételei:

· Tagsági díjak;

· Egyéb források (magán – és jogi személyek támogatásai; alapítványok támogatása, egyéb támogatói befizetések); 

· Szolgáltatások szervezéséből származó bevételek; 

· Közösségi, nemzeti, kistérségi és önkormányzati támogatások.

(3) Az Egyesület a vagyonával önállóan gazdálkodik, tartozásaiért saját vagyonával felel. Az Egyesület tagjai az Egyesület tartozásaiért a befizetett tagdíjon túlmenően nem felelnek.

(4) Az Egyesület gazdálkodása során elért eredményét nem osztja fel, azt az Alapszabályban meghatározott tevékenységére fordítja. 

(5) Az Egyesület vagyonát pénz- és egyéb eszközök, ingó és ingatlan vagyontárgyak képezik.

IV. Tagsági viszony

4 §
Az Egyesület tagjai

(1). Az Egyesületnek tagja lehet minden olyan természetes személy, és jogi személyiségű civil vagy gazdasági szervezet, vagy jogi személyiséggel nem rendelkező gazdasági társaság, vagy az Egyesület működési területén lévő önkormányzat, kisebbségi önkormányzat, önkormányzati társulás aki egyetért az Egyesület céljaival, elfogadja az alapszabályt, rendszeresen fizeti a tagdíjat és felvételét írásban kezdeményezi (tagfelvételi kérelem) az egyesület Elnökségénél, melyhez legalább két egyesületi tag írásbeli ajánlását is csatolja.

(2). A tag személyére az Egyesület tagjai és az Elnökség tehetnek. javaslatot A felvételi eljárás a tagjelölt belépési kérelmének az Elnökséghez eljuttatásával kezdődik. A tagfelvételi kérelemnek és a felvételt kérő számára adott ajánlásnak eredetinek és cégszerűen aláírtnak kell lennie!
(3) A felvételt kérőnek kérelmében nyilatkozatot kell tennie arra vonatkozóan, hogy az Egyesület létesítő okiratát ismeri, és az Egyesület Alapszabályát, céljait, szellemiségét, értékrendjét és kialakult szokásait magára nézve kötelezőnek fogadja el.
A tagsági viszony írásbeli belépési nyilatkozattal, a tagfelvételi kérelem –melyet az Elnökség terjeszt a közgyűlés elé - közgyűlés által történő elfogadásával, valamint a tagdíj befizetésével jön létre.
Az Egyesületnek nem lehet tagja, akit a közügyek gyakorlásától eltiltottak, vagy bűncselekményt követett el és a büntetés hatálya alatt áll.

(4) A tagok felvétele belépési nyilatkozat alapján történik. A tagokat az Elnökség nyilvántartásba veszi és a rendelkezésre álló adatokat az adatvédelmi szabályoknak megfelelően őrzi.

(5) A tag jogai:

a) Az Egyesület természetes személy tagja az Egyesület bármely tisztségére megválasztható, amennyiben nem esik a jogszabályban megfogalmazott korlátozások hatálya alá.

b) Személyesen részt vehet az Egyesület Közgyűlésének munkájában, egyéb ülésein, rendezvényein. Felszólalhat, szavazati jogával élhet.

c) Javaslatokat, indítványokat tehet, kezdeményezhet.

d) 18. életévének elérése után választhat, illetve választható az Egyesület ügyintéző és képviseleti szerveibe, illetve tisztségeire

e) indítványt tehet a Közgyűlés és az Elnökség napirendi pontjaira

f) a tagok egyharmada írásban ok és cél megjelölésével rendkívüli Közgyűlés és rendkívüli elnökségi ülés összehívását kezdeményezheti

g) igénybe veheti az Egyesület szolgáltatásait, élhet a tagságot megillető kedvezményekkel.

· Alanyi jogon látogathatja az Egyesület rendezvényeit

· Kérvényezheti az Egyesület fenntartásában működő intézmény szolgáltatásainak kedvezményes igénybevételét

· A közgyűlés döntése alapján az Egyesület céljait szolgáló továbbképzésen részt vehet. 

h) jogosult betekinteni az Egyesület irataiba a következők betartásával:

· az egyesület működésével kapcsolatos iratokba az Elnökkel történő egyeztetést követően betekinthet;

· a betekintést kérő kötelezettséget vállal mások személyiségi jogainak tiszteletben tartására és a törvényes működés tekintetében az Egyesület ügyeiben a titoktartásra;

· az iratok a titkársági irodában tekinthetők meg az Elnök jelenlétében;

· a személyiségi jogokat és az egyesület gazdasági érdekeit nem sértő iratokról az Elnök engedélyével másolat készíthető.

(6) A tag kötelezettségei:

a) Az Egyesület céljainak megvalósításában való aktív közreműködés.

b) Az Egyesület alapszabályának rendelkezéseinek betartása.

c) A tagdíj rendszeres befizetése.

d) Az Egyesületet erkölcsi támogatása, a kívülállók tájékoztatása annak feladatáról, jellegéről.

(7) A tagok jogainak gyakorlása:

Az Egyesület természetes személy tagjai jogaikat személyesen, illetve meghatalmazottjuk útján gyakorolhatják. A jogi személy, illetve jogi személyiséggel nem rendelkező szervezet tagok jogaikat képviselőik, illetőleg általuk meghatalmazottak útján gyakorolják
A tagsági viszony megszűnése

5 §

(1) A rendes tagság megszűnésének esetei:

a) természetes személy halála

b) jogi személy megszűnése 
c) kilépés

d) törlés

e) kizárás

(2) A tag az Egyesületből írásbeli bejelentéssel bármikor kiléphet.

Az egyesületi tagsági jogviszony megszűnése a kilépéssel, kizárással és törléssel:
a.) A kilépési szándékot az Egyesület Elnökségének írásban kell bejelenteni. Nem léphet ki az a tag, aki ellen kizárás miatt eljárás van folyamatban. 

b.) Kizárásról az Elnökség dönt. Az Elnökség kizárhatja azt a tagot, aki valamely, az egyesületi tagságból eredő kötelezettségét ismételten vagy súlyosan megszegi; így különösen, ha az egy hónapnál régebben lejárt esedékességű tagdíjat írásbeli felszólításra sem fizette be – annak kézhezvételétől számított 15 napon belül, illetve, ha az Egyesület céljával, szellemiségével vagy az Alapszabállyal össze nem egyeztethető magatartást tanúsít. Az Elnökség kizárja az Egyesület tagjai közül azt, akit bíróság jogerős és végrehajtandó szabadságvesztés büntetésre ítélt és a közügyektől eltiltott.
Erről a volt tagot minden esetben értesíteni kell. A törlést kimondó határozat ellen 15 napon belül az Egyesület Közgyűléséhez lehet fellebbezni. A fellebbezésnek halasztó hatálya van. 

c.) A törlés akkor alkalmazható, ha a természetes személy meghalt, illetve a jogi személy tag megszűnt. E ténynek hitelt érdemlő megállapítása, valamint a törlés végrehatása az Elnökség feladata, amelyről beszámol a Közgyűlésnek. 

(3) Az Elnökség tagjainak fegyelmi ügyében a Közgyűlés dönt.

(4) A tagdíjat az Elnökség javaslatára a Közgyűlés állapítja meg.
V. Az Egyesület szervezete

6 §

(1) Az Egyesület szervei:

· Közgyűlés 

· Elnökség

· Elnök

· Munkaszervezet vezető

· Munkaszervezet

· Felügyelő bizottság

· Tagozatok (civil-, köz- és üzleti szféra)

(2) Az Egyesület az operatív feladatok ellátása érdekében önálló Munkaszervezetet hoz létre, mely az Egyesület ügyintézését látja el
(3)
a). Az Egyesület tisztségviselői: Elnök, Alelnök, Elnökségi tagok, Felügyelő Bizottság Elnöke és tagjai. A tisztségviselők mandátuma 5 évre szól. 

b.) A tisztségviselők tevékenységüket elláthatják térítési díj nélkül, megbízás alapján térítés ellenében, vagy munkaszerződéssel. 

c.) A b. pontban meghatározottakkal kapcsolatos eljárásokat az Egyesület Szervezeti és Működési szabályzata tartalmazza.

d.) A tisztségviselők az Egyesület érdekében folytatott tevékenységük során felmerült kiadásaikért költségtérítést kaphatnak.
A Közgyűlés

7 §

(1) Az Egyesület legfőbb szerve a Közgyűlés.

a) A Közgyűlés a tagok összessége.

b) A Közgyűlés a munkáját tagozatokba tömörülve végzi, alakuláskor a tagozatok közötti – a 93/2007 (VII. 29.) FVM rendeletben előírások által meghatározott - arányok megtartásával. 

c) A Közgyűlés az Elnökség tagjait a mikrotérségek (1. számú melléklet) jelölése alapján, minősített többséggel, titkos szavazással választja.
d) Az egyesület alakulásakor az egyes tagozatok legalább egy főt delegálnak az Elnökségbe, azzal, hogy a Civil- és Üzleti tagozat által delegált tagok aránya az Elnökségben minimum 60%-ot el kell érjen.
(2) A Közgyűlés kizárólagos hatáskörébe tartozik:

a) az alapszabály elfogadása, módosítása;

b) az SZMSZ elfogadása, módosítása;

c) az Egyesület megszűnésének, vagy más egyesülettel egyesülésének kimondása;

d) a tagdíj mértékének megállapítása;

e) az éves költségvetés meghatározása és elfogadása;

f) az Elnökségi éves beszámoló elfogadása;

g) az Elnökség által a tagsági jogviszony kérdésében hozott határozat elleni fellebbezés elbírálása; 

h) a Felügyelő Bizottság működési szabályzatának és ügyrendjének meghatározása;

i) döntés minden olyan ügyben, amit a jogszabály, az alapszabály a Közgyűlés hatáskörébe utal, vagy amelyet – a jogszabály által delegált feladat ellátásához kapcsolódó ügyeket kivéve – az Elnökség a Közgyűlés elé terjeszt;

j) az Elnök, az Alelnök és az Elnökség valamint a Felügyelő Bizottság megválasztása;

k) az Egyesület által kidolgozott hosszú- és középtávú fejlesztési program és módosításainak elfogadása.

l) Az Elnökség tagjainak fegyelmi ügyében való döntés
m) új tag felvétele

(3) A Közgyűlés fenti hatáskörei közül az Elnökségre delegálja a következőket: 

· a 6.§ (2) b) pontban meghatározott tárgykört.

(4) A Közgyűlést legalább évente egy alkalommal vagy szükség szerint kell összehívni. 

A Közgyűlés típusai:

a) Rendes Közgyűlés:

· Az Elnökség javaslatára az Elnök hívja össze és az Elnök vezeti.

A Közgyűlést írásban kell összehívni, a tervezett napirend megjelölésével, a tervezett időpont előtt legalább 5 nappal. A közgyűlési meghívóban közölni kell azt az időpontot, amelyben az ismételt Közgyűlést meg kell tartani, ha az eredeti időpontban megtartott Közgyűlés nem határozatképes.
b) Rendkívüli Közgyűlés:

Össze kell hívni:

· Az Elnökség többségi határozata alapján
· A tagok 1/3-a indoklással előterjesztett írásbeli javaslatára, melyet az Elnök részére kell eljutatni, ebben az esetben az elnök harminc napon belül köteles összehívni a Közgyűlést.
· A törvényességi felügyeletet ellátó szerv írásbeli kezdeményezésére.

· A Felügyelő Bizottság kezdeményezésére.

· Ha az Elnökség létszáma 5 fő alá csökken;

· Az Elnök kezdeményezésére bármikor, ha az, az Egyesület működése szempontjából halaszthatatlan ügyet érint. Összehívását az Elnök rendeli el. A rendkívüli közgyűlés faxon, vagy e-mail-ben is összehívható.

(5) Határozatképesség:

a) A Közgyűlés (rendes és rendkívüli) határozatképes, ha a szabályszerű értesítés után az Egyesület tagjainak 50%-a és még 1 fő jelen van, azzal, hogy mindhárom Tagozat képviselteti magát a Közgyűlésen.

b) Határozatképtelenség 
Határozatképtelenség esetén, ugyanolyan napirendekkel új közgyűlést kell összehívni, amely már a megjelentek számára való tekintet nélkül határozatképes, mely tényre az első közgyűlésre szóló meghívóban fel kell hívni a tagok figyelmét. Az új közgyűlés megtartására akár fél óra múlva is sor kerülhet változatlan napirenddel.
(6) A szavazás típusa:

· A Közgyűlés minden napirendi pontként megjelölt kérdésben egyszerű többséggel dönt, kivéve az Elnökség megválasztását, az alapszabály elfogadását, módosítását valamint az Egyesület feloszlásához, más egyesülethez történő egyesülés kimondásához, amely határozatot az Egyesület valamennyi tagjának többségével dönt.

· Minden tagnak egy szavazata van. 
(7) A szavazás módja:

· A szavazás a személyi döntések esetében (tisztségviselők megválasztása, tag felvétele, kizárása) titkos. Megválasztottnak azt a személyt kell tekinteni, aki az érvényes szavazatok több mint felét megszerezte. Amennyiben a jelöltek közül valaki nem kapja meg az érvényes szavazatok több mint felét, abban az esetben a tisztségre jelölt két legtöbb szavazatot szerzett személy között újabb szavazást kell tartani. A megismételt szavazás győztese a legtöbb szavazatot kapott személy lesz.

· Minden egyéb esetben nyílt.

· A szavazás a személyi döntések esetében (tisztségviselők megválasztása) titkos. Megválasztottnak azt a személyt kell tekinteni, aki az érvényes szavazatok több mint felét megszerezte. Amennyiben a jelöltek közül valaki nem kapja meg az érvényes szavazatok több mint felét, abban az esetben a tisztségre jelölt két legtöbb szavazatot szerzett személy között újabb szavazást kell tartani. A megismételt szavazás győztese a legtöbb szavazatot kapott személy lesz.

· Minden egyéb esetben nyílt.
(8) Jegyzőkönyv:

A Közgyűlésekről jegyzőkönyvet kell készíteni. Elkészítéséről a Munkaszervezet vezető gondoskodik.  A jegyzőkönyvet a jegyzőkönyvvezető, a levezető Elnök és a Közgyűlés által felhatalmazott két jelen levő tag írja alá. A jegyzőkönyv tartalmazza a Közgyűlés időpontját, napirendjét, a más szervektől résztvevők megnevezését, a részt vevő egyesületi tagok számát, a határozatképességet, a véglegesített napirendet, a szavazási eredményeket, oly módon, hogy a kérdést ellenzők, támogatók, illetve tartózkodók aránya rögzítésre kerüljön, valamint a hozott határozatok szó szerinti közlését, beleértve hatályukat is;

(9) Nyilvántartások vezetése:
a) A Közgyűlés döntéseiről vezetendő nyilvántartás tartalmazza:

· A döntés nyilvántartási számát (sorszám évente egytől kezdődően / év, hó, nap)

· A döntés tartalmát

· A döntés időpontját

· A döntés hatályát (személyi, időbeli)

· A döntést ellenzők és támogatók számát

b) A beszámolók nyilvántartása

· Az elnökségi és a felügyelő bizottsági beszámolók nyilvántartása (E illetve F/sorszám/év, hó, nap)

c) Tagsági nyilvántartás

· Külön kerül vezetésre a tagsági nyilvántartás.

· A nyilvántartás tartalmazza a tag nevét, születési adatait, lakcímét, személyi igazolvány számát, telefonszámát és egyéb elérhetőségeit, a tagsági viszony keletkezésének és megszűnésének dátumát. Jogi személy, illetve jogi személyiséggel nem rendelkező gazdasági társaság esetén annak székhelyét, adószámát és képviselőjének nevét.

d) Tagdíjfizetés nyilvántartása

(10) A Közgyűlés ülései nyilvánosak. A tagok szótöbbséggel hozott határozattal a nyilvánosságot kizárhatják, ha valamely Egyesületi tag jogos magánérdekének védelme vagy közérdek ezt szükségessé teszi.

(11) Az Elnök a Közgyűlésre tanácskozási joggal meghívhatja állami, társadalmi, gazdasági szervezetek és magánszemélyek képviselőit.

(12) A Közgyűlés döntései, az Elnökség és a felügyelő bizottság beszámolói bárki számára megismerhetőek

· az egyesület működésével kapcsolatos iratokba az Elnökkel történő egyeztetést követően bárki betekinthet;

· az egyesület tagjai írásban megkapják a közgyűlés összehívásáról szóló értesítőt, a döntéseket pedig a jegyzőkönyv tartalmazza, melyek kifüggesztésre kerülnek a titkársági iroda faliújságjára, ahol munkaidőben megtekinthetők;

Elnök

8. §
(1) Az Elnök az Egyesületet önállóan képviseli.

(2) Az Elnök jogai és kötelességei:

a) szervezi az Elnökség és a Közgyűlés munkáját;

b) összehívja és vezeti az Elnökség üléseit, vezeti a Közgyűlést;

c) intézkedik és dönt a Közgyűlés, az Elnökség által hatáskörébe utalt ügyekben;

d) felügyeli az Egyesület gazdasági ügyeinek alakulását,

e) tevékenységéről beszámol az Elnökség soron következő ülésén;

f) az Egyesület bankszámlája felett a Ptk. 29. § (3) bekezdése alapján az Alelnökkel együttesen rendelkeznek,  

g) felvilágosítást, tájékoztatást ad az Egyesület tevékenységéről,

h) gondoskodik a közgyűlés és elnökség határozatainak végrehajtásáról

i) gondoskodik a 1698/2005/EK rendelet által átfogott III. és/vagy IV. tengelyes intézkedések végrehajtása érdekében, a Mezőgazdasági és Vidékfejlesztési Hivatal által szabályozott delegált feladatok ellátásáról, mely hatáskört az Elnökség és Közgyűlés nem vonhat el.

j) gondoskodik a 1698/2005EK rendelet III. és/vagy IV. tengelyes végrehajtása érdekében, a Mezőgazdasági és Vidékfejlesztési Hivatal által szabályozott delegált feladatok ellátásához szükséges támogatási és kifizetési kérelmek benyújtásáról

(3) Az Elnök akadályoztatása esetén teljes hatáskörben az alelnök látja el az elnök feladatait

(4) Az Elnök megállapodást köt az Egyesület által nyújtott szolgáltatások igénybe vételének feltételeiről, harmadik személyekkel szerződést köt.

Alelnök

9 §
Az Alelnök jogai és kötelességei:

· az Elnök akadályoztatása esetén teljes hatáskörben helyettesítheti az Elnököt az Alelnök, 3 hónapot meghaladó akadályoztatása esetén a helyettesítéshez a közgyűlés hozzájárulása szükséges.

· intézkedik és dönt a közgyűlés az Elnökség által hatáskörébe utalt ügyekben;

· az Egyesület bankszámlája felett a Ptk. 29. §. (3) bekezdése alapján az Egyesület Elnökkel együttesen rendelkezhet.

Az Elnökség

10 §

(1) Az Elnökség az Egyesület delegáltakból álló döntéshozó szerve, amely 7 tagból áll. Az Elnök minden esetben tagja az Elnökségnek.
(2) A 7 tagú Elnökséget a Közgyűlés választja meg az Egyesület tagjai sorából 5 éves időtartamra.
(3) Az Elnökség két Közgyűlés közötti időszakban – a kizárólagos hatásköröket kivéve – 
ügyintéző és képviselői teendőit, az operatív feladatok elvégzését az  látja el. Az Elnökség megszervezi és végrehajtja a jogszabályokban, az Alapszabályban, és az Egyesület Közgyűlése által meghatározott feladatokat. Gondoskodik az Egyesület folyamatos működéséről és végrehajtja a Közgyűlés határozatait., irányítja az Egyesület működését. Az Elnökség szükség szerint, de évente legalább kétszer ülésezik. A közgyűlés az elnökség részére díjazást állapíthat meg. Az Elnökséget az Elnök írásban hívja össze. Szabályszerűnek az összehívás akkor minősül, ha a tagok az ülésről legalább 5 nappal az ülés időpontját megelőzően írásban vagy e-mailben értesülnek, és az ülés tárgysorozatáról leírást kapnak
(4) Az Elnökség feladatai és jogkörei:

Az Elnökség hatáskörébe tartozik a Közgyűlés által hatáskörébe utalt feladatok ellátása, valamint a Közgyűlés összehívását nem igénylő egyéb döntési jogkörök:
a) képviselőt delegálhat egyéb szervezetekbe;
b) Munkaszervezet vezetéséért felelős Munkaszervezet vezető kiválasztása;
c) dönt két közgyűlés közötti időszak között az Egyesület ügyeiben, kivéve azokat a tárgyköröket, amelyeket az alapszabály, vagy jogszabály a Közgyűlés kizárólagos hatáskörébe vagy más személy, egység hatáskörébe utal, de különösen:
ca)

javaslatot tesz a tag személyére;

cb)

határoz tag törlése ügyében;

cc)

elkészíti az éves beszámolót;
d) dönt a helyi vidékfejlesztési stratégia/terv végrehajtása során felmerülő delegált feladat ellátásával összefüggő, Munkaszervezet vezető által összeállított kérelem elfogadásáról, esetleges visszautalásáról;
e) dönt az Elnök által felterjesztett támogatási rangsor(ok) alapján a forrás(ok) allokációjáról;

f) utasítja az Elnököt a forrásallokáció során feltárt eljárási hibák javítására

g) Jóváhagyja a 1698/2005/EK rendelet által átfogott III. és/vagy IV. tengelyes intézkedések végrehajtása érdekében, a Mezőgazdasági és Vidékfejlesztési Hivatal útmutatásával összhangban elkészített Szervezeti és Működési Szabályzatot (SZMSZ), javaslatot tesz annak módosítására.

(5) Határozatképesség:

Az Elnökség határozatképes, ha a szabályszerű értesítés után az elnökségi tagok legalább 50%-a és még 1 elnökségi tag jelen van. Minden elnökségi tagot egy szavazat illet meg. Határozatait egyszerű szótöbbséggel hozza. 
Határozatképtelenség miatt ismételten összehívott ülések is csak akkor határozatképesek, ha azokon legalább 4 elnökségi tag jelen van. Az Elnökség üléseire – annak tárgykörére figyelemmel – esetenként további tagok hívhatók meg tanácskozási joggal.
Az elnökség üléseire tanácskozási joggal meg kell hívni a Felügyelő Bizottság elnökét. Határozatképtelenség esetén legkésőbb 30 napon belül az Elnökséget ismételten össze kell hívni.
(6) A szavazás típusa:

Az Elnökség az elébe vitt kérdésekben egyszerű többséggel dönt. Szavazat egyenlőség esetén a szavazást meg kell ismételni vagy le kell venni a napirendről.
(7) A szavazás módja:

A szavazás módja minden esetben nyílt, kivéve a személyt érintő kérdésekben.

(8) Az Elnökség ülései nyilvánosak. 

(9) Az Elnökség bármely tagjának lemondása vagy elhalálozása, vagy önkormányzati tag esetén az önkormányzatot képviselő személyében történő változás esetén, a tisztség betöltéséről a legközelebbi Közgyűlés határoz.
Felügyelő Bizottság

11 §

(1) A Közgyűlés az Egyesület működésének és gazdálkodásának ellenőrzése céljából Felügyelő Bizottságot hoz létre.

(2) A Felügyelő Bizottság csak a Közgyűlésnek alárendelt testület.

(3) A Felügyelő Bizottság háromtagú, az Elnököt és külön a két tagot a Közgyűlés választja, minősített többséggel, titkos szavazással 5 év időre. Felügyelő Bizottsági tagságot külső személy is betölthet.
(4) A Felügyelő Bizottság a Közgyűlésen beszámol tevékenységéről.

(5) A Felügyelő Bizottság tagjai az Egyesület vezetésében (vezetőség, Elnökség, Elnök) nem vehetnek részt, nem lehetnek az Egyesület munkavállalói.

(6) A Felügyelő Bizottság a működését a saját maga által elfogadott Működési Szabályzat és ügyrend alapján végzi

a) A Felügyelő Bizottság üléseit szükség szerint, de legalább évente kétszer tartja.

b) A Felügyelő Bizottság üléseit a Bizottság Elnöke hívja össze, a Közgyűlés összehívására vonatkozó eljárás szerint.

c) Az ülés határozatképes, ha azon a Bizottsági tagok 2/3-a, két fő jelen van. A felügyelő bizottság döntéseit, határozatait nyílt szavazással, egyszerű szótöbbséggel hozza. Amennyiben az FB ülésen 2 tag van jelen, akkor az FB döntéseit és határozatait egyhangú szavazással hozza.
d) A Felügyelő Bizottság üléseiről jegyzőkönyv készül. A jegyzőkönyvet a jegyzőkönyvvezető, a Felügyelő Bizottság Elnöke és egy felkért jelen levő Bizottsági tag írja alá. A jegyzőkönyv egy példányát minden Bizottsági tag, az Elnökség és a Munkaszervezet 8 munkanapon belül megkapja.

e) A Felügyelő Bizottság tagjai az Egyesület könyveibe, irataiba bármikor betekinthetnek, ezekről másolatot készíthetnek, az Egyesület dolgozóitól felvilágosítást kérhetnek.

(7) A Felügyelő Bizottság feladata:

a) az egyesület pénz- és vagyonkezelésének vizsgálata;

b) a társadalmi szervezetek gazdálkodására vonatkozó jogszabályok és egyéb kötelező előírások betartásának ellenőrzése;

c)  tagdíjak befizetésének ellenőrzése;

d) az éves mérleg felülvizsgálata;

e) a gazdálkodás célszerűségének, szabályszerűségének, az előirányzott bevételek és kiadások teljesítésének évenkénti vizsgálata;

f) a bizonylati fegyelem betartásának ellenőrzése;

g) az egyesületi vagyon megóvása érdekében szükséges intézkedések megtételének ellenőrzése.

h) A működésével kapcsolatos részletes szabályokat a saját maga által elfogadott Működési Szabályzat és ügyrend

(8) Nem lehet a Felügyelő Bizottság tagja és/vagy Elnöke az Egyesület Elnöke, Elnökségi tagja vagy azok közeli hozzátartozója.

(9) Nem lehet a felügyelő szerv elnöke vagy tagja, illetve könyvvizsgálója az a személy, aki 

a) a vezető szerv elnöke vagy tagja,

b) az Egyesülettel a megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, 

c) az Egyesület cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat, és a társadalmi szervezet által tagjának a tagsági jogviszony alapján nyújtott, létesítő okiratnak megfelelő cél szerinti juttatást -, illetve 

d) az a)-c) pontban meghatározott személyek hozzátartozója.

A tagozatok

12.§

(1) Az Egyesület három tagozatot hoz létre:
a) közszféra tagozat

b) civilszféra tagozat

c) üzleti szféra tagozat

(2) Az egyes tagozatok pontos definiálásáról jelen Alapszabály Preambulumában megjelölt jogszabályok adnak felvilágosítást. 

(3) A tagozatok Egyesületen belüli megoszlása az alakuláskor a következő
a) a) a közszféra maximum 40%-ban,

b) b) a civil-és üzleti szféra együttesen minimum 60%-ban képviselteti magát.

(4) Minden tagozat képviseltetheti magát az Egyesület minden fórumán, az Alapszabályban lefektetett arányok mentén és képviselői útján.

Munkaszervezet, Munkaszervezet vezető

13 §

(1) A Munkaszervezet az Egyesület ügyviteli, adminisztratív szervezete, az Egyesület tevékenységét segítő iroda. Szervezeti felépítése, feladatai, létszáma az egyesület tevékenységeihez igazodóan változhat, amely a Szervezeti és Működési Szabályzatban kerül meghatározásra.

(2) A Munkaszervezet munkáját a hivatal vezetőjeként a Munkaszervezet vezető irányítja. A Munkaszervezet vezető kiválasztásáról az Elnökség gondoskodik. A Munkaszervezet vezetői tisztséget az Egyesület tagja illetve külső személy is elláthat.

(3) A Munkaszervezet dolgozói tevékenységüket munkaviszony keretében látják el. A munkáltatói jogkört az Munkaszervezet vezető gyakorolja.

(4) A Munkaszervezet vezető:

a) gondoskodik a Munkaszervezet vezetéséről;

b) gyakorolja a munkáltatói jogokat a Munkaszervezet dolgozói vonatkozásában;

c) eljár és dönt a Közgyűlés és az Elnökség által hatáskörébe utalt ügyekben;

d) gondoskodik az Egyesület nyilvántartásainak vezetéséről;

e) gondoskodik a 1698/2005/EK rendelet által átfogott III. és/vagy IV. tengelyes intézkedések végrehajtása érdekében, a Mezőgazdasági és Vidékfejlesztési Hivatal útmutatásával összhangban az Egyesület Szervezeti és Működési Szabályzatot (SZMSZ) elkészítéséről, javaslatot tesz annak módosítására.

f) az Elnök vagy az Alelnök akadályoztatása estén a bankszámla felett a nem akadályoztatott tisztségviselővel együttesen rendelkezhet.

(5) Az Egyesület a központi rendelet alapján benyújtott kérelmek értékeléséhez, az értékelés és döntés előkészítés érdekében végzendő feladatokat nem szervezheti ki. Az Egyesület gazdasági (pl.: könyvelés, könyvvizsgálat), jogi tevékenységéhez az Egyesülettel szerződéses kapcsolatban levő külső szervezeteket, szakértőket vehet igénybe.

VI. A  Tisztségviselők összeférhetetlensége
14. §

(1) A tisztségviselésre jelölt személy köteles a Közgyűlést előzetesen tájékoztatni arról, hogy vezető tisztséget egyidejűleg más közhasznú szervezetnél is betölt.

(2) Az Egyesület szerveinek határozathozatalában nem vehet részt az a személy, aki vagy akinek közeli hozzátartozója, élettársa a határozat alapján kötelezettség vagy felelősség alól mentesül, bármilyen más előnyben részesül, illetve a megkötendő jogügyletben egyébként érdekelt. Nem minősül előnynek a cél szerinti juttatások keretében a bárki által megkötés nélkül igénybe vehető nem pénzbeli szolgáltatás, valamint a tagsági viszony alapján nyújtott, az Alapszabálynak megfelelő cél szerinti juttatás. 

(3) Nem lehet az Egyesület elnöke vagy elnökségi tagja az a személy, aki:

a.) Az Egyesület cél szerinti juttatásaiból részesül (kivéve a 2. pontban foglaltak), illetve hozzátartozója;

b.) Két évre visszamenőleg olyan közhasznú szervezetnek volt tisztségviselője, amely köztartozással szűnt meg.

(4) Nem lehet a Felügyelő bizottság elnöke vagy tagja:

a.) Az elnök és az elnökségi tag;

b.) Az a személy, aki az Egyesülettel a megbízatásán kívül más tevékenységre irányuló munka, vagy munkavégzésre irányuló egyéb jogviszonyban áll, illetve hozzátartozója;

c.) Az Egyesület cél szerinti juttatásaiból részesül, illetve hozzátartozója;

d.) Két évre visszamenőleg olyan közhasznú szervezetnek volt tisztségviselője, amely köztartozással szűnt meg. 

VII. A Tisztségviselők megbízatásának megszűnése

15. §

(1) Az Egyesület tisztségviselőinek megbízatása megszűnik az alábbi esetekben:

a. amennyiben a Közgyűlés adott tisztségre új Tisztségviselőket választ, a választással egyidejűleg,
b. írásbeli lemondással, a lemondás írásban, a Vezetőség vagy az Elnök részére történő benyújtásával azonnal,
c. a tagsági jogviszony megszűnésével (5.§ ), annak bekövetkeztekor azonnal,
d. az adott tisztségre vonatkozó mandátum idejének lejártával azonnal,
e. az egyesület megszűnésekor (16.§) azonnal.

VII. az Egyesület megszűnése
16.§
(1) Az Egyesület megszűnik:
a.) Ha megszűnését a Közgyűlés kimondja;

b.) Ha más egyesülettel egyesül, amelyhez a Közgyűlés 2/3os döntése szükséges; 

c.) Ha az egyesületekről szóló 1989. évi II. tv. alapján feloszlatják.

d.) Ha a bíróság megállapítja az Egyesület megszűnését

(2) Megszűnés esetén vagyonáról a Közgyűlés rendelkezik. A megszűnéssel kapcsolatosan az Elnökség jár el. Vagyonát a hitelezők és a kötelezettségek kielégítése után, csak a hasonló célok érdekében tevékenykedő egyesületek vagy alapítványok javára lehet felhasználni. A vagyon felhasználásának módját nyilvánosságra kell hozni. 

VIII. Ügyviteli Szabályok
A HATÁROZATOK RENDJE

17.§
(1) Az Egyesület szervei a határozataikat az Alapszabály előírásai szerint egyszerű, vagy minősített szótöbbséggel, nyílt vagy titkos szavazással hozzák.

(2) Szavazni igennel, nemmel vagy tartózkodom formával lehet. Nyílt szavazás esetén a szavazás kézfelemeléssel történik. A titkos szavazás borítékba helyezett szavazólappal, lezárt gyűjtőláda használatával történhet.

(3) A szavazás eredményét az Elnök hirdeti ki.

(4) A Közgyűlésről, az Elnökség és a Felügyelő bizottság üléseiről jegyzőkönyvet kell vezetni. A tagozatok üléseiről emlékeztető készül. 

(5) A jegyzőkönyveket az alábbi személyek hitelesítik:

a.) A közgyűlési jegyzőkönyvet a jegyzőkönyvvezető és két, a Közgyűlés által megválasztott hitelesítő tag;

b.) Az elnökségi jegyzőkönyvet a jegyzőkönyvvezető és az elnök;

c.) A felügyelő bizottsági jegyzőkönyvet a jegyzőkönyvvezető és a bizottság elnöke.

(6) Az Egyesület szerveinek határozatairól külön nyilvántartást kell vezetni, amely tartalmazza:

a.) A határozat véglegesített szövegét;

b.) A határozathozatal időpontját;

c.) Annak érvényességi körét, hatályát;

d.) A döntéseket támogatók, ellenzők és a tartózkodók számát.

IX. Egyéb rendelkezések

18.§
(1) Az Egyesület politikai tevékenységet nem folytat, szervezete pártoktól független, azoknak anyagi támogatást nem nyújt.

(2) Az Egyesület a tevékenységének, gazdálkodásának legfontosabb adatait az általa működtetett honlap útján nyilvánosságra hozza.
(3) Az Egyesület a Zala Megyei Bíróság nyilvántartásba vételével jön létre.

X. Záró rendelkezések

19.§
(1) A működés és gazdálkodás itt nem szabályozott kérdéseit az Egyesület Szervezeti és Működési Szabályzata tartalmazza, amely nem lehet ellentétes jogszabállyal ész az Alapszabállyal.

(2) A jelen Alapszabályban nem szabályozott kérdésekben a Magyar Köztársaság Polgári Törvénykönyvéről szóló 1959. évi IV. törvény, az egyesülési jogról szóló 1989. évi II. törvény, illetőleg a további vonatkozó hatályos jogszabályok rendelkezései megfelelően irányadók. 

(3) Ezen egységes szervezetbe foglalt Alapszabályt a Zala Zöld Szíve Vidékfejlesztési Egyesület Közgyűlése 2011.07.13-én fogadta el.
(5) Hatálybalépés a bejegyző végzése jogerőre emelkedését követően.

Kerkaszentkirály 2011. 07 13.
………………………….

Elnök

